« Yezzi-d useggas ɣef wasmi truḥ Tlelli ar xwal-is, tettas-d tikkelt i xmesṭac n wussan akken ad tẓer yemma-s d uletma-s, yerna ur tettnus ara, imi gma-s ameqqran yettgala deg-s ad tt-yezlu limmer ad tt-id-yaf deg ubrid-is; ula d tameɣra n uletma-s ur tt-teḥdir ara akken i as-yehwa. D yemma-s itt-yesrewlen, tuggad i as-ixeddem ad tt-yewwet yir tiyita ara tt-yeǧǧen deg teɣmert neɣ ad yeddem leɛmer-is».51 Ḥkant-as i Usirem ayen akken akk i d-yeḍran deg uxxam n xwal-is n Tlelli, analas yuɣal ɣer deffir iwakken ad aɣ-d-yeḥku ayen yeḍran iɛedda.